一蘭拉麵岩岩空降香港既時候唔等返兩三粒鐘都唔洗旨意食到，而家熱潮減退人龍不再，基本上唔洗等好耐都有位。拉麵係得一種，不過就可以俾你自己選擇湯底既濃淡、麵質既軟硬度、辣定唔辣咁，等客人可以揀自己最鍾意既口味，idea唔錯!每次我都係揀淡味湯底 + 硬身麵，因為我真係覺得個湯底會越食越鹹，同埋D麵浸耐左就會淋身，所以呢個選擇係正確既!未食麵之前先飲一啖湯，豬骨味道果然唔可以睇少，湯底十分濃稠，加埋少少辣味更添刺激! 而且麵質爽口彈牙，好有口感，食到尾D麵都唔會變得過淋，岩岩好!!